### Projektas

### UTENOS RAJONO SAVIVALDYBĖS MERAS

#### POTVARKIS

#### DĖL VIETOVĖS LYGMENS TERITORIJŲ PLANAVIMO DOKUMENTO (DETALIOJO PLANO) KEITIMO RENGIMO PRADŽIOS IR PLANAVIMO TIKSLŲ NUSTATYMO

2023 m. liepos d. Nr. AĮ-

Utena

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos teritorijų planavimo įstatymo 28 straipsnio 1 dalimi ir Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymo Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 313 punktu:

1. Nusprendžiu pradėti rengti vietovės lygmens teritorijų planavimo dokumento (detaliojo plano), patvirtinto Utenos rajono savivaldybės tarybos 2004 m. balandžio 29 d. sprendimu Nr. T-120 „Dėl Utenos miesto centro detaliojo plano dalinio pakeitimo ir detaliojo plano patvirtinimo“, keitimą.
2. Nustatau šiuos detaliojo plano keitimo tikslus:
   1. padalinti žemės sklypą (kadastro Nr. 8270/0005:83 Utenos m. k. v.), esantį Maironio g. 6A, Utenos m., į du atskirus žemės sklypus;
   2. pakeisti vieno žemės sklypo naudojimo būdą į susisiekimo ir inžinerinių tinklų koridorių teritoriją;
   3. nustatyti teritorijos naudojimo reglamentus ir kitus galimus žemės naudojimo būdus.
3. Nurodau, kad šis potvarkis turi būti paskelbtas Utenos rajono savivaldybės administracijos patalpose, savivaldybės interneto svetainėje ([www.utena.lt](http://www.utena.lt)), Utenos miesto seniūnijos skelbimų lentoje ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (www.tpdris.lt).
4. Nurodau, kad šis potvarkis gali būti skundžiamas Utenos rajono savivaldybės merui (Utenio a. 4, 28503 Utena) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras